**Бэці Лавэт** (англ.: Bettye LaVette) — амерыканская спявачка.
Бэці Лавэт (народжаная Бэці Джо Хаскінс, 29 студзеня 1949 г.) — амерыканская соўл-спявачка, якая запісала свой першы альбом у шаснаццаць гадоў, але мела толькі часовыя ўсплёскі вядомасці да 2005 года, калі выйшаў альбом «I*'ve Got My Own Hell to Raise*», які здабыў шырокую папулярнасць і прызнанне крытыкаў. Альбом «*The Scene of the Crime*» быў намінаваны на прэмію Грэмі 2008 г. ў катэгорыі «Найлепшы сучасны блюзавы альбом». У 2023 годзе на цырымоніі «*Americana Music Honors & Awards*» атрымала ўзнагароду «*Legacy of Americana Lifetime Achievement Award*».
Эклектычны музычны стыль Лавэт спалучае ў сабе элементы соўлу, блюзу, рок-н-ролу, фанку, госпелу і кантры. У 2020 г. Бэці Лавэй увялі ў Залу славы блюзу.

Біяграфія
---------

Лавэт нарадзілася ў Маскегоне, штат Мічыган, і вырасла ў Дэтройце. У адрозненне ад многіх сваіх сучаснікаў спявала R&B і кантры замест царкоўных песняпенняў.

Бэці Лавэт замужам за музыкантам Кевінам Кайлі. Яны жывуць у Уэст-Орынджы, Нью-Джэрсі.

Кар’ера
-------

У 16 год запісала свой першы хіт «*My Man — He’s a Lovin' Man*» пад кіраўніцтвам Джоні Мэй Мэтьюз і здабыла славу ў ар-н-бі. Затым мела успех з «*Let Me Down Easy*» і працягвала кар’еру, запісваючы з лэйбламі Silver Fox і Atlantic/Atco, у тым ліку працу ў Muscle Shoals Sound Studio.

У 2006 годзе альбом Бэці Лавэт «*Child of the Seventies*» быў перавыдадзены з дадатковымі трэкамі, альбом «*Take Another Little Piece of My Heart*» змяшчаў рэдкія запісы. Яе альбом 2007 года, «*The Scene of the Crime*», запісаны з Drive-By Truckers, быў намінаваны на Грэмі. У 2008 годзе яна атрымала прэмію Blues Music і перавыданне свайго альбома «*Tell Me A Lie*» на CD.

У 2008 годзе, на цырымоніі ўшанавання Кенэдзі Цэнтра, Бэці Лавэт выканала сваю версію песні «*Love, Reign o'er Me*» 1973 года ў гонар Роджэра Долтры і Піта Таўнсэнда з гурта The Who. Гэта выступ было адным з выдатных момантаў мерапрыемства.

18 студзеня 2009 года, на інаўгурацыйным святкаванні Обамы «We Are One» каля мемарыяла Лінкальна, Лавэт выканала дуэт з Джонам Бон Джові на песню Сэма Кука «*A Change Is Gonna Come*» 1964 года. У красавіку таго ж года яна выступіла на канцэрце ў Радыё-Сіці разам з сэрам Полам Макартні і Рынга Стар на мерапрыемстве фонду Дэвіда Лінча «Change Begins Within», якое мела на мэце папулярызацыю навучання Трансцэндэнтальнай медытацыі сярод дзяцей у цэнтральных гарадскіх школах.

У 2010 годзе Лавэт выпусціла «Interpretations: The British Rock Songbook», дзе прадставіла ўласныя версіі класічных брытанскіх рок-песень, у тым ліку твораў The Beatles, The Rolling Stones, The Animals, і Pink Floyd. У гэты альбом увайшла поўная нерэдагаваная версія яе выступу на цырымоніі ўшанавання Кенэдзі Цэнтра з песняй The Who «*Love, Reign O’er Me*». Альбом атрымаў высокую ацэнку крытыкаў і быў намінаваны на прэмію Грэмі ў катэгорыі «Найлепшы сучасны блюзавы альбом».

Лавэт таксама прыняла ўдзел у музычных і тэлевізійных праектах, у тым ліку на National Public Radio і ў праграмах «*Late Night with David Letterman*», «*Conan*», «*The Late Late Show with Craig Ferguson*», «*The Tonight Show with Jay Leno*», «*Austin City Limits*», «*The Today Show*», «*Good Morning America*», і «*Live from the Artists Den*». Яна далучылася да судзейскага складу незалежных музычных узнагарод Independent Music Awards.

Лавэт выканала кавер «*Most of the Time*» для альбома, на канцэрце які прысвечаны 50 годдзю Amnesty International, выступіла на BBC Two ў 2012 годзе і была намінавана на Blues Music Awards у 2013—2014. Яе альбом «*Worthy*» быў намінаваны на Грэмі ў 2016, у тым жа годзе яна атрымала Blues Music Award. У 2017 годзе ўдзельнічала ў канцэрце, прысвечаным Арэце Франклін, у Carnegie Hall.

У 2017 годзе Бэці Лавэт з’явілася ў фільме «*The American Epic Sessions*», дзе абмяркоўвалася яе ранняя кар’ера. Яна запісала песні «*Nobody’s Dirt Business*» і «*When I Woke Up This Morning*» для саўндтрэка. У 2018 году ўшанавана ўведзеннем у Залу славы рок-н-рола Мічыгана і выпусціла альбом «*Things Have Changed*» з песнямі Боба Дылана, намінаваны на Грэмі. У 2020 годзе атрымала Blues Music Award, была ўведзена ў Залу славы блюзу і выпусціла альбом «*Blackbirds*».

Альбом «*Blackbirds*» быў намінаваны на лепшы сучасны блюзавы альбом на 63-й цырымоніі Грэмі.

Зноскі
------

1. ↑  Internet Movie Database — 1990. Праверана 17 кастрычніка 2015.<a href='https://wikidata.org/wiki/Track:Q37312'></a>
2. ↑
3. ↑  Carnegie Hall linked open data — 2017. Праверана 2 мая 2022.<a href='https://wikidata.org/wiki/Track:Q30500746'></a>
4. ↑  Montreux Jazz Festival Database Праверана 24 верасня 2020.<a href='https://wikidata.org/wiki/Track:Q99181182'></a>
5. ↑  Wilkinson, Alec (2010-11-07). "Long Time Coming". *The New Yorker* [амерыканская англійская]. ISSN 0028-792X. Праверана 2024-02-04.

|  |  |
| --- | --- |
| ⚙️   У сацыяльных сетках | Facebook · Myspace · Twitter |
| Фота, відэа і аўдыё | Apple Music · Deezer · Spotify |
| Тэматычныя сайты | AllMusic · Discogs · Internet Movie Database · MusicBrainz |
| Слоўнікі і энцыклапедыі | Notable Names Database |
| 

| Нарматыўны кантроль |
| --- |
| BNF: 13968338t · GND: 135507340 · ISNI: 0000000078396800 · LCCN: n95001391 · NKC: js20051212007 · SUDOC: 244043523 · VIAF: 80230562 |

 |